Тиркеме

**Автотранспорт каражаттарынын ээлеринин жарандык-укуктук жоопкерчилигин милдеттүү камсыздандыруу келишими боюнча камсыздандыруу сый төлөмүн эсептөө үчүн камсыздандыруу тарифтеринин коэффициенттери**

1. Автотранспорт каражаттарынын ээлеринин жарандык-укуктук жоопкерчилигин милдеттүү камсыздандыруу келишимдери боюнча камсыздандыруу сый төлөмүн эсептөө үчүн төмөнкүдөй камсыздандыруу тарифтеринин коэффициенттери колдонулат:

1) автотранспорт каражаттарынын тибине жараша коэффициент:

|  |  |  |
| --- | --- | --- |
| **№** | **Автотранспорт каражатынын** **тиби** | **Коэффициент** |
| 1 | Кыймылдаткычынын иш көлөмү 2 000 куб.см аз болгон жеңил автотранспорт каражаттары жана электр кыймылдаткычынын кубаттуулугу 50 кВт/с чейин болгон электромобилдер | 1,0 |
| 2 | Кыймылдаткычынын иш көлөмү 2 001ден 3000 куб. см.болгон жеңил автотранспорт каражаттары жана электр кыймылдаткычынын кубаттуулугу 51 кВт/с жогору болгон электромобилдер | 1,20 |
| 3 | Кыймылдаткычынын иш көлөмү 3 001 куб. см жогору болгон жеңил автотранспорт каражаттары  | 1,45 |
| 4 | Жалпы уруксат берилген максималдуу салмагы 12 тоннадан аз жүк ташуучу автотранспорт каражаттары  | 1,60 |
| 5 | Жалпы уруксат берилген максималдуу салмагы 12 тоннадан ашык жүк ташуучу автотранспорт каражаттары | 2,00 |
| 6 | 16га чейин жүргүнчү орундары бар автобустар  | 1,45 |
| 7 | 16дан ашык жүргүнчү орундары бар автобустар | 1,65 |
| 8 | Троллейбустар | 0,8 |
| 9 | Мототранспорт | 0,45 |
| 10 | Чиркегичтер (жарым чиркегичтер), тракторлор, өзү жүрүүчү жол-курулуш машиналары, экскаваторлор, бульдозерлер | 0,45 |

Эскертүү.

Транспорт каражатынын кыймылдаткычынын кубаттуулугун аныктоодо автотранспорт каражатын каттоо жөнүндө күбөлүктөгү маалыматтар пайдаланылат;

2) автотранспорт каражатын башкарууга уруксат берилген айдоочунун жаш курагына жана айдоо стажына жараша коэффициенти:

|  |  |  |
| --- | --- | --- |
| **№** | **Автотранспорт каражатын айдоочунун жаш курагы жана стажы**  | **Коэффициент** |
| 1 | 25 жашка чейин кошо эсептегенде 3 жылга чейин айдоо стажы болсо | 1,4 |
| 2 | 25 жашка чейин кошо эсептегенде 3 жылдан ашык айдоо стажы болсо | 1,3 |
| 3 | 25 жаштан жогору, айдоо стажы 3 жылга чейин болсо | 1,2 |
| 4 | 25 жаштан жогору, айдоо стажы 3 жылдан ашык болсо | 1 |

Эскертүү:

Эгерде камсыздандыруу полисинде автотранспорт каражатын башкарууга бирден ашык адамга жол берилгендиги көрсөтүлсө, транспорт каражатын башкарууга уруксат берилген адамга карата аныкталган максималдуу коэффициент камсыздандыруу сый төлөмүн эсептөөгө алынат.

Айдоо стажын аныктоодо тиешелүү категориядагы автотранспорт каражатын башкарууга укук алынган дата жөнүндө айдоочунун күбөлүгүндөгү маалыматтар пайдаланылат.

Автотранспорт каражатын башкарууга уруксат берилген адамдардын санын чектөө каралбаган милдеттүү камсыздандыруу келишимин түзүүдө же юридикалык жак менен милдеттүү камсыздандыруу келишимин түзүүдө коэффициенттин мааниси 1,6 өлчөмүндө белгиленет.

Чет мамлекетте катталган автотранспорт каражатынын ээси милдеттүү камсыздандыруу келишимин түзүүдө коэффициенттин мааниси 2,2 өлчөмүндө белгиленет;

3) мурдагы милдеттүү камсыздандыруу келишими колдонулган мезгилдеги камсыздандыруу учурларында камсыздандыруу төлөмдөрүнүн болгондугуна же болбогондугуна жараша коэффициент (мындан ары – «бонус-малус» коэффициенти):

|  |  |  |  |
| --- | --- | --- | --- |
| **№** | **Камсыздан-дыруунун жылдык мөөнөтүнүн башталышын-дагы класс** | **Коэф-фи-циент** | **Милдеттүү камсыздандыруунун мурдагы келишимдери колдонулган мезгилдеги камсыздандыруу окуяларынын болушун эске алуу менен камсыздандыруунун жылдык мөөнөтүнүн аягындагы класс** |
| 0 камсыз-данды-руу төлөм-дөрү | 1камсыз-данды-руу төлөмү | 2 камсыз-данды-руу төлөм-дөрү | 3камсыз-данды-руу төлөм-дөрү | 3төн ашык камсыз-данды-руу төлөм-дөрү |
| 1 | М | 2,45 | 0 | М | М | М | М |
| 2 | 0 | 2,3 | 1 | М | М | М | М |
| 3 | 1 | 1,55 | 2 | М | М | М | М |
| 4 | 2 | 1,4 | 3 | 1 | М | М | М |
| 5 | 3 | 1 | 4 | 1 | М | М | М |
| 6 | 4 | 0,95 | 5 | 2 | 1 | М | М |
| 7 | 5 | 0,9 | 6 | 3 | 1 | М | М |
| 8 | 6 | 0,85 | 7 | 4 | 2 | М | М |
| 9 | 7 | 0,8 | 8 | 4 | 2 | М | М |
| 10 | 8 | 0,75 | 9 | 5 | 2 | М | М |
| 11 | 9 | 0,7 | 10 | 5 | 2 | 1 | М |
| 12 | 10 | 0,65 | 11 | 6 | 3 | 1 | М |
| 13 | 11 | 0,6 | 12 | 6 | 3 | 1 | М |
| 14 | 12 | 0,55 | 13 | 6 | 3 | 1 | М |
| 15 | 13 | 0,5 | 13 | 7 | 3 | 1 | М |

Эскертүү:

«Бонус-малус» коэффициентин аныктоо үчүн бир камсыздандыруу учур боюнча камсыздандыруучу төлөп берген камсыздандыруу төлөмдөрү бир жолку камсыздандыруу төлөмү катары каралат.

Автоматташтырылган маалыматтык борбордун маалыматтар базасынан камсыздандыруучу тарабынан алынган автотранспорт каражатынын ээсинин (айдоочусунун) мурдагы милдеттүү камсыздандыруу келишимдери жөнүндө маалыматтар «бонус-малус» коэффициентин камсыздандыруучунун колдонушу үчүн негиз болуп саналат.

Автоматташтырылган маалыматтык борбордун маалыматтар базасында мурдагы милдеттүү камсыздандыруу келишимдери жөнүндө маалыматтар жок болгон учурда, «бонус-малус» коэффициенти боюнча класс «Автотранспорт каражаттарынын ээлеринин жарандык-укуктук жоопкерчилигин милдеттүү камсыздандыруу жөнүндө» Кыргыз Республикасынын Мыйзамынын 16-беренесинин 2-бөлүгүнүн 9-пунктуна ылайык камсыздандыруучу берген маалыматтардын негизинде аныкталат.

Милдеттүү камсыздандыруу келишиминде көрсөтүлгөн автотранспорт каражатынын ээсине (айдоочусуна) тиешелүү маалыматтар жок болгон учурда ушул автотранспорт каражатынын ээсине (айдоочусуна) 3-класс ыйгарылат.

Автотранспорт каражатын башкарууга уруксат берилген адамдардын санын чектөөнү жана ушул автотранспорт каражатын камсыздандыруучу көрсөткөн айдоочу гана башкара тургандыгын караган милдеттүү камсыздандыруу келишими боюнча класс ар бир айдоочуга карата маалыматтардын негизинде аныкталат. Автотранспорт каражатын башкарууга уруксат берилген айдоочулардын ар бирине класс ыйгарылат. Маалыматтар жок болгон учурда, аталган айдоочуларга 3-класс ыйгарылат.

Автотранспорт каражаттарын башкарууга уруксат берилген адамдардын санын чектөөнү караган милдеттүү камсыздандыруу келишимдери үчүн камсыздандыруу тарифи транспорт каражатын башкарууга уруксат берилген ар бир айдоочуга карата аныкталган «бонус-малус» коэффициентинин максималдуу маанисин колдонуу менен эсептелип чыгат.

Автотранспорт каражатын башкарууга уруксат берилген адамдардын санын чектөөнү карабаган милдеттүү камсыздандыруу келишими боюнча класс милдеттүү камсыздандыруу келишиминде көрсөтүлгөн автотранспорт каражатынын ээсине карата маалыматтардын, ошондой эле акыркы милдеттүү камсыздандыруу келишимин түзүүдө аныкталган класстын негизинде аныкталат.

Классты аныктоо үчүн милдеттүү камсыздандыруу келишими боюнча камсыздандыруу мөөнөтү башталган датага чейин бир жылдан ашык эмес өзүнүн колдонулушун токтоткон милдеттүү камсыздандыруу келишимдери боюнча маалыматтар эске алынат;

4) диагностикалык картанын болушуна жараша коэффициент:

|  |  |  |
| --- | --- | --- |
| **№** | **Диагностикалык картанын** **болушу** | **Коэффициент** |
| 1 | Диагностикалык картасы бар автотранспорт каражаты | 0,8 |
| 2 | Диагностикалык картасы жок автотранспорт каражаты | 1,0 |

5) камсыздандыруунун мөөнөтүнө жараша коэффициент:

|  |  |  |
| --- | --- | --- |
| **№** | **Камсыздандыруу мөөнөтү** | **Коэффициент** |
| 1 |  5тен 15 күнгө чейин | 0,2 |
| 2 | 16 күндөн 1 айга чейин | 0,3 |
| 3 |  3 айга чейин | 0,5 |
| 4 |  6 айга чейин | 0,7 |
| 5 | 9 айга чейин | 0,9 |
| 6 | 12 айга чейин | 1 |